jkorsvik/nowiki_second_scrape_merged huggingface dataset:
Skeiv Ungdom

Skeiv Ungdom er en partipolitisk uavhengig ungdomsorganisasjon for homofile, bifile, trans og andre skeive ungdommer under 30 år. Skeiv Ungdom er ungdomsorganisasjonen til Fri – foreningen for kjønns- og seksualitetsmangfold. Skeiv Ungdom ble stiftet som egen organisasjon 6. august 2004 på Utøya i Buskerud, som en videreføring av det tidligere ungdomsutvalget under Landsforeningen for lesbiske, homofile, bifile og transpersoner (nå Fri – foreningen for kjønns- og seksualitetsmangfold). Jane-Victorius G. Bonsaksen er leder fra 2022.


== Ledere ==
Fra juni 2022: Jane-Victorius G. Bonsaksen 
Mai 2019-juni 2022: Odd Thomassen
Juni 2017–mai 2019: Marthe Øvrum
Juni 2016–juni 2017: Marie Pernille Sivertsen
Juni 2015–juni 2016: Eirik Rise
Juni 2013–juni 2015: Elias Halvorsrud
Juni 2011–juni 2013: Åshild Marie Vige
April 2009–juni 2011: Espen Aleksander Evjenth
Mai 2008–april 2009: Stian Amadeus Antonsen (fungerende leder frem til august 2009)
Oktober 2007–mai 2008: Viljar Øren Eidsvik
Februar 2005–oktober 2007: Kari Helene Skog
Desember 2004–februar 2005: Hans Johan Grjotheim (fungerende leder)
September–desember 2004: Ranveig Igraine Stava


== Prosjekter ==


=== Jafnaðr – Queer Youth Festival ===
Jafnaðr er Skeiv Ungdoms årlige sommerleir. Jafnaðr i dagens form ble for første gang arrangert i 2005, men dens historie strekker seg tilbake til år 1999, da Ungdomsutvalget i daværende LLH (nå Fri – foreningen for kjønns- og seksualitetsmangfold) arrangerte sin første sommerleir som ble kalt for Homoøya. Etter at Skeiv Ungdom ble stiftet som en selvstendig ungdomsorganisasjon i 2004, ble sommerleiren Homoøya erstattet av festivalen Jafnaðr.
Ordet Jafnaðr (uttales «javnadr») stammer fra norrønt og henviser blant annet til likeverd.


=== Ungdomstelefonen ===
Ungdomstelefonen (UT) er en landsdekkende telefon-, chat- og meldingstjeneste for unge skeive. Ungdomstelefonen er i mange tilfeller førstekontakt for ungdom uten tilhørighet til organiserte tilbud for skeive, men blir også blant annet benyttet av helsepersonell, samt andre kontaktpersoner for ungdom, som trenger rådgivning.


=== RESTART ===
Restart er et program som blant annet brukes i skoler og for konfirmanter. Gjennom en rekke øvelser diskuteres hvilke mekanismer i samfunnet fører til at noen blir diskriminert, har mer makt enn andre, blir sett på som annerledes og så videre Prosjektet er drevet av frivillige samtaleledere.


== Lokallag ==
Skeiv Ungdom hadde per januar 2018 13 lokallag: 

Skeiv Ungdom Bodø
Skeiv Ungdom Buskerud
Skeiv Ungdom Hedmark
Skeiv Ungdom Møre og Romsdal
Skeiv Ungdom Oppland
Skeiv Ungdom Oslo og Akerhus
Skeiv Ungdom Rogaland
Skeiv Ungdom Sør
Skeiv Ungdom Telemark
Skeiv Ungdom Troms
Skeiv Ungdom Trøderlag
Skeiv Ungdom Østfold (Skuø).Lokallagenes oppgave er og lage et tilbud for skeive ungdommer der man kan være seg selv.
Alle av lokallagene har sitt egen lokalstyre som blir valgt nytt vært år på et åpent årsmøte.


== Se også ==
Fri – foreningen for kjønns- og seksualitetsmangfold
Skeiv teori
Homobevegelsen


== Referanser ==


== Eksterne lenker ==
Offisielt nettsted  med liste over lokallagene
Hjemmesiden til Jafnaðr
Hjemmesiden til Ungdomstelefon
Designer

En designer er en person som planlegger et utseende eller form før det blir laget, ved å utarbeide tegninger eller planer.
Mer formelt, en designer er en person som "angir strukturelle egenskaper av et design- objekt". I praksis kan hvem som helst som skaper varige driftsmidler eller immaterielle objekter, produkter, prosesser, lover, spill, grafikk, tjenester og opplevelser refereres til som en designer.


== Etymologi ==
Ordet design kommer fra latinets designo = peke ut, avbilde, framstille. Design er en engelsk term som opprinnelig innebærer plan, skisse eller tegning. 


== Designyrker ==
Ulike typer designere inkluderer:

Arkitektur
Motedesign
Design møbler
Grafisk design
Industriell design
Interaksjonsdesign
Emballasjedesign
Softwaredesign
Visuelldesign
Webdesign
Yachtdesign
Konseptdesign
Logodesign


== Se også ==
Arkitekt
Design
Designfirma
Visuell kunst


== Referanser ==
Norges flora

Norges flora består av omtrent 2880 karplantearter. Av disse er 1313 indigene (opprinnelige), mens 1567 arter regnes som innførte. Norge har bare vært isfritt i 10 000 år, og Norges karplanteflora kan derfor betegnes som svært ung. Av samme grunn forekommer det få endemiske karplantearter i Norge, siden evolusjonen ikke har hatt lang nok tid på seg til å frembringe nye, lokale arter. Et unntak er for de apomiktiske småartene i slektene rogn (Sorbus), marikåpe (Alchemilla), løvetann (Taraxacum) og sveve (Hieracium). 
Norsk flora viser først og fremst et sammenhengende slektskap med floraen sørover i Nord-Europa. I tillegg har en del av fjellfloraen slektskap med floraen i Alpene, mens mange arter i Nord-Norge viser slektskap med russisk og sibirsk flora. 
Flere norske karplantearter finnes rundt hele den nordlige halvkule, og er således vanskelige å sette inn i et slektskap.
Flere forfattere har sammenfattet den norske floraen. For lekfolk er trolig standardverket Norsk flora til Johannes Lid og Dagny Tande Lid mest kjent, det er utgitt i en rekke utgaver i etterkrigstiden.
Emlyon Business School

École de Management de Lyon eller EM Lyon ble grunnlagt i Lyon, Frankrike, i 1872 av det lokale næringslivet.
EM Lyon er en ledende fransk handelshøyskole med trippel akkreditering: EQUIS, AMBA og AACSB. I 2006 ble skolen rangert som nummer tre i Frankrike, og topp 25 i Europa, både av Financial Times og The Economist. I 2007 ble EM Lyon rangert som nummer fem i Europa for sitt Master of Science in Management-program av Financial Times.


== Kjente alumni ==


== Referanser ==


== Se også ==
Lyon
Université de Lyon
Handelshøyskole
Grande école


== Eksterne lenker ==
(en) Offisielt nettsted 
(en) Offisielt nettsted 
(zh) Offisielt nettsted 
(fr) Offisielt nettsted 
(en) Offisiell blogg 
(en) Emlyon Business School – kategori av bilder, video eller lyd på Commons
Kløvsteinbakken

Kløvsteinbakken er et skihoppanlegg i Meldal i Trøndelag. Det består av fem hoppbakker med størrelse K105 (HS117), K40, K25, K15 og K7. Storbakken har blant annet hatt norgesmesterskap og renn i verdenscupen, europacupen og norgescupen. Bakkerekorden er 120,5 meter, satt av Jan Christian Bjørn under lag-NM i kombinert 21. mars 2009.
Kløvsteinbakken ble bygd i 1946-47. I det første offisielle rennet 7. februar 1948 hoppet Torbjørn Falkanger lengst med 70,5 meter. Senere er bakken blitt utbygd og modernisert flere ganger, siste gang i 1997, da den fikk profil tilpasset V-stilen. Småbakkene ble bygd i 1988. Bjørn Wirkola var førstemann over 100 meter i Kløvsteinbakken, da han slo til med 104 meter 1. februar 1970.
Det er satt to verdensrekorder for kvinner i Kløvsteinbakken. Anita Wold hoppet 73 meter 22. mars 1973 og 82,5 meter 3. februar 1974.
Kløvsteinbakken har hatt NM for senior/elite (stor bakke) åtte ganger, i 1970, 1974, 1980, 1984, 1990, 1996, 1998 og 2000. I tillegg ble bakken brukt under NM for lag og hopprennet i NM i kombinert i 1998, samt hopprennet i lag-NM i kombinert i 2009. Det har vært junior-NM (stor bakke) fire ganger, i 1991, 1992, 1999 og 2008. I 1988 ble det arrangert verdenscuprenn i bakken.


== Bakkerekorder ==


== Viktige renn ==


=== Verdenscupen ===


=== NM ===


== Eksterne lenker ==
Kløvsteinbakken på Facebook 
Orklahopp: Kløvsteinbakkens historie
opPslaget.no: Kløvsteinbakken - Meldal Idrettslag
Skisprungschanzen-Archiv: Kløvsteinbakken
Idrettsanlegg.no: Kløvsteinbakken K105, K40, K20, K15, K7
Bill Nieder

William Henry Nieder (født 10. august 1933 i Hempstead i New York) er en tidligere amerikansk friidrettsutøver, som konkurrerte i kulestøt i 1950-årene. Han satte tre verdensrekorder i løpet av karrieren og deltok to ganger i OL.
Han tok sølv i sin første OL-deltakelse i Melbourne i 1956. Like foran OL i Roma 1960 gav han tydelig beskjed om sine ambisjoner: I Walnut støtte han som første menneske i historien over 20 meter.
Han gikk til topps i OL-finalen i Roma, foran landsmennene Parry O'Brien og Dallas Long.


== Verdensrekorder ==
19,45 m (19. mars 1960 i Palo Alto)
19,99 m (2. april 1960 i Austin)
20,06 m (12. august 1960 i Walnut


== Referanser ==


== Eksterne lenker ==
(en) Bill Nieder – Olympedia 
(en) Bill Nieder – Sports-Reference (OL-resultater – arkivert) 
(en) Bill Nieder – Kansas Sports Hall of Fame 
(en) Bill Nieder – BoxRec 
(en) Bill Nieder – World Athletics 
(en) Bill Nieder – National Track & Field Hall of Fame
Hjortetrøst

Hjortetrøst (Eupatorium cannabinum) er en plante i korgplantefamilien.


== Utseende ==
Hjortetrøst er en relativt høyvokst korgplante som blir opptil 150 cm. Oppover stengelen sitter motsatte, handflika eller handdelte sagtakka blader. Øverst sitter korgsamlinga med rosa til lyst fiolette blomster.
Hjortetrøst kan overflatisk minne om den i Norge mye vanligere vendelrot (Valeriana sambucifolia), som imidlertid hører til i kaprifolfamilien. Hjortetrøst blomstrer siste halvdel av sommeren og utover høsten, og brukes innimellom som hageplante.


== Forekomster i Norge ==
I Norge er hjortetrøst en sørlig, varmekjær art. I tillegg er den glad i næringsrik grunn. Hjortetrøst vil helst ha det fuktig, men på tross av dette kan den finnes på tørre berg.
Hjortetrøst er sjelden i Norge. Den forekommer fra Sarpsborg og Fredrikstad i Østfold og inn til Hjartdal i Telemark på Østlandet. I tillegg finnes den spredt noen få steder langs kysten nord til Kvam i Hordaland.


== Eksterne lenker ==
(en) hjortetrøst – oversikt og omtale av artene i WORMS-databasen 
(en) hjortetrøst i Encyclopedia of Life 
(en) hjortetrøst i Global Biodiversity Information Facility 
(no) hjortetrøst hos Artsdatabanken 
(sv) hjortetrøst hos Dyntaxa 
(en) hjortetrøst hos ITIS 
(en) hjortetrøst hos NCBI 
(en) hjortetrøst hos The International Plant Names Index 
(en) hjortetrøst hos Tropicos 
(en) Kategori:Eupatorium cannabinum – bilder, video eller lyd på Wikimedia Commons 
(en) Eupatorium cannabinum – galleri av bilder, video eller lyd på Wikimedia Commons
Gullris

Gullris (Solidago virgaurea) er en plante i korgplantefamilien.


== Utseende ==

Gullris er en av de vanligste korgplantene å treffe på i skog og mark i Norge. Den har omvendt lansettforma grunnblader og avlange, smalere stengelblader oppover langs stengelen. Gullris blir som regel rundt en halv meter høy, men den kan variere fra 5 cm til 1 meter. Korgsamlinga ("blomsterstanden") er en litt rotete, aksforma samling av de gule korger.
Gullris i Norge består som to underarter eller økotyper; vanlig gullris (S. v. virgaurea) og fjellgullris (S. v. lapponica). Imidlertid er disse ganske like av utseende, og skilles stort sett på at fjellgullris er mindre og vokser høgere til fjells.


== Forekomster i Norge ==
Gullris regnes for å være lite næringskrevende, og stort sett kan du treffe på den overalt i skogen og på fjellet. Gullris er ofte blant de få urtene som vokser også i blåbærgranskog og andre næringsfattige skogtyper.
Gullris finnes over hele Norge. Vanlig gullris går nord til Tromsø og er i tillegg funnet rundt omkring i Sør-Varanger, mens fjellgullris opptrer i de sørlige fjelltraktene og i tillegg i lavlandet fra Nordland og nordover.


== Referanser ==


== Eksterne lenker ==
(en) Gullris i Global Biodiversity Information Facility 
(no) Gullris hos Artsdatabanken 
(sv) Gullris hos Dyntaxa 
(en) Gullris hos NCBI 
(en) Gullris hos The International Plant Names Index 
(en) Gullris hos Tropicos 
(en) Kategori:Solidago virgaurea – bilder, video eller lyd på Wikimedia Commons 
(en) Solidago virgaurea – galleri av bilder, video eller lyd på Wikimedia Commons 
Solidago virgaurea – detaljert informasjon på Wikispecies
Dag H. Nestegard

Dag Hestetræet Nestegard (født 1968 i Florø) er en norsk jounalist, forfatter og filmprodusent. Han har skrevet biografier om flypioneren Thor Solberg og samferdselspolitikeren Kjell Opseth.
Han vokste opp i Svelgen i Sogn og Fjordane og flyttet senere til Ås kommune. Nestegard har mastergrad fra studieprogrammet Faglitterær skriving ved Høgskolen i Buskerud og Vestfold. Han har studert radiojournalistikk ved medielinja på Høgskulen i Volda. Skoleåret 1989/1990 var han elev på avislinja ved Skjeberg Folkehøyskole i Østfold.Nestegard begynte som journalist i Firdaposten i Florø. Etter studier i Volda (1992-1994) arbeidet han ti år i NRKs nyhetsavdeling i Oslo, blant annet som nestleder i utenriksredaksjonen og som korrespondent i Midtøsten høsten 2001. Senere var han presserådgiver for henholdsvis fiskeriministeren og samferdselsministeren. En periode var han også informasjonssjef i Redd Barna. 
Høsten 2007 laget han dokumentarfilmen Vekkelsen for NRK. Brorparten av opptakene er gjort i Egypt. Filmen forklarer sammenhengen mellom den islamske vekkelsen og terror mot vestlige mål. Nestegard laget filmen sammen med NRK-fotograf Mohammed Alayoubi. Senere startet Nestegard foretaket Stang Media sammen med to tidligere kolleger fra Dagsrevyen, Sølve og Frode Stang.
Fra 2011 til 2014 var Dag H. Nestegard redaktør for Bok & samfunn, et magasin som dekker bokbransjen. 
I perioden 2019-2023 var han gruppeleder for Ås SV i Ås kommunestyre.Sesongen 2022/2023 publiserte Nestegard flere egenkomponerte låter. Låtene er produsert av Eirik Molnes Husabø i Verdens Beste Studio i Florø.Han er barnebarnet til spelemannen Hans O. Nestegard (1885-1974) fra Hol i Hallingdal. Søstera er gift med trommeslageren i Hellbillies.


== Bibliografi ==
2013 Atlanterhavsflygaren Thor Solberg – ei røvarhistorie, Samlaget ISBN 9788252183078
2017 Hestehandlaren – Kjell Opseth. Ein biografi, Samlaget ISBN 9788252193824
2018 Songen frå Toledo, Kolofon Forlag ISBN 978-82-300-1827-9
2019 Vegar gjennom fjell, Selja Forlag ISBN 9788282401586
2021 Sagaen om Hestetræet – sammen med Åge Hestetræet, ISBN 9788230346181
2022 Svanøy Stiftelse 1972 – 2022 ISBN 978-82-8040-200-4


== Referanser ==


== Eksterne lenker ==
Nestegard media
StangMedia AS
25. serierunde i 2. divisjon avdeling 3 2007

25. serierunde i 2. divisjon avdeling 3 2007 ble spilt 20. oktober 2007. Det var uendret i kampen om opprykk etter denne serierunden, siden alle de tre topplagene vant. Sandnes Ulf var med dette favoritt til å rykke opp, men Manglerud Star kunne fortsatt vinne 2. divisjon dersom Sandnes tapte for Arendal. SIF kunne vinne 2. divisjon dersom både Sandnes og Manglerud Star tapte sin siste kamp.
I denne serierunden ble det klart at Askøy rykket ned fra 2. divisjon etter en dramatisk kamp mellom Askøy og Fana. Askøy ledet 2–1 da det gjenstod syv minutter, men Fana snudde kampen og sendte Askøy ned. Åsane vant over Viking 2 og kunne fremdeles reddet plassen ved å slå Ålgård borte i siste serierunde med to mål. Dersom dette skjedde, men Arendal vant med tre mål mer mot Sandnes Ulf enn Åsane vant over Ålgård, var det Arendal som sikret fortsatt spill i 2. divisjon.


== Resultater ==


== Eksterne lenker ==
2. divisjon avdeling 3 2007: Terminliste og resultater på altomfotball.no
Blue October

Blue October er et rockeband opprinnelig fra Houston, Texas. Bandet ble dannet i 1995, og består for øyeblikket av Justin Furstenfeld (vokalist), Jeremy Furstenfeld (trommer), Ryan Delahoussaye (fiolin, mandolin, piano og vokal), C. B. Hudson (gitar) og Matt Novesket (bass).


== Eksterne lenker ==
(en) Offisielt nettsted 
(en) Blue October – kategori av bilder, video eller lyd på Commons 
(en) Blue October – galleri av bilder, video eller lyd på Commons 
(en) Blue October på Apple Music 
(en) Blue October på Discogs 
(en) Blue October på MusicBrainz 
(en) Blue October på SoundCloud 
(en) Blue October på Spotify 
(en) Blue October på Songkick 
(en) Blue October på Last.fm 
(en) Blue October på Genius — sangtekster 
(en) Blue October på AllMusic 
Blue October på Twitter 
Blue October på Facebook 
Blue October på Instagram 
Blue October på YouTube 
Blue October på Myspace
Ivan Ave

Eivind Øygarden (født 1988) er en norsk rapper fra Vinje, kjent under artistnavnet Ivan Ave.  
Han ga ut to album med Fredfades (Fredrik Øverlie) og en solo-EP før han ga ut sitt første soloalbum, Helping Hands i 2016. I november 2017 ga han ut sitt andre album, Every Eye. For albumet vant han Edvard-prisen 2018 i klassen utfordrer og ble dessuten nominert til Spellemannprisen 2017 i klassen urban. I 2019 ble han tildelt Bendiksenprisen, en pris som deles ut av Kulturdepartementet og GramArt. Han ga ut sitt tredje album, Double Goodbyes, i 2020. For albumet vant han Spellemannprisen 2020 i klassen RnB/Soul.Han ble signert til det Berlin-baserte plateselskapet Jakarta Records i 2014 og er en del av det Oslo-baserte kollektivet/plateselskapet Mutual Intentions.


== Diskografi ==
Brains (2009) - med Fredfades - EP
Breathe (2014, KingUnderground Records) - med Fredfades
Low Jams (2014, Jakarta) - EP
Fruitful (2015, Jakarta) - med Fredfades
Helping Hands (2016, Jakarta)
Every Eye (2017, Jakarta)
Double Goodbyes (2020, Mutual Intentions)


== Referanser ==


== Eksterne lenker ==
Ivan Ave på Facebook
Grisaille

Grisaille (av fransk:gris, «grå») er et maleri som så godt som utelukkende er holdt i gråtoner. Grisaillen er dermed mest en form for skyggelegging. Brukes andre farger i stedet for sort og hvitt, snakker vi om monokrom fargevirkning. Teknikken er best kjent fra middelalderen. 


== Teknikk ==
Grisaille kan stå som selvstendig verk enten på plate eller lerret, som glassmaleri, som undermaling til et oljemaleri som deretter laseres, eller som skisse til gravering eller relieffarbeid.
Undermaling i andre farger forekommer. Det italienske begrepet chiaroscuro, (på fransk claire-obscure , «lys-mørke») beskriver noe av det samme, men brukes mere omfattende. Der finnes chiaroscuroer med flere fargetoner. En variant er på monokromt grønt underlag som på italiensk kalles verdaccio. Typisk for denne typen bilder er at fargetoningen blir underordnet plastisiteten i bildet.
Hel fargesetting av store bilder stilte store krav til maleren, ikke minst fordi nesten alle farger måtte klargjøres på stedet fra råstoffer. Grisaillen ble rimeligere. Det synes også klart at grisaillen ofte ble valgt som estetisk passende. I likhet med tegninger bidro teknikken til å skille mellom talent og middelmådighet blant lærlingene, lettere enn når slurv og upresishet ble pakket inn i farger.


== Eksempler ==
Et godt kjent eksempel på grisaille-teknikken er Heller-altertavlen som ble bearbeidet av både Albrecht Dürer og Matthias Grünewald. Andre eksempler er Rembrandts Døperen Johannes prediker (1634/1635), som er i Berlin, og Pablo Picassos Guernica. Giotto brukte grisaille som del av sine fresker i Scrovegnikapellet, og Jan van Eyck malte grisailler på utsiden av triptyker til alterskap, Gent-alteret er kanskje mest kjent. Normalt var skapene lukket, slik at utsiden viste mest. Begge kunstnerne har søkt å lage skulpturlignende motiver. Også i freskomaleriene i taket i det sixtinske kapell finnes grisaillepartier. Veggen ved den store trappen i Hampton Court er utført av Antonio Verrio.


=== Manuskripter ===
Illuminerte manuskripter ble ofte utstyrt med pennetegninger som ble fylt ut med akvarellfarger som var svært uttynnet. Renessansekunstnere som Jean Pucelle og Matthew Paris ble spesialister på slike effekter. Andre, som Mantegna og Polidoro da Caravaggio brukte teknikken for å understreke noe klassisistisk, som en gammel skulptur, et relieff eller eldre romersk maleri.


== Emaljering og glassmaleri ==


== Referanser ==


== Litteratur ==
Joachim Kaak, Rembrandts Grisaille Johannes der Täufer predigend – Dekorum-Verstoß oder Ikonographie der Unmoral? (Studien zur Kunstgeschichte Band 81), Georg Olms Verlag Hildesheim 1994, 194 S. mit 54 Abb., ISBN 3-487-09862-8.


== Eksterne lenker ==
(en) Grisaille – kategori av bilder, video eller lyd på Commons 
Grisaille
(Metropolitan Museum of Art) Jean-Auguste-Dominique Ingres and workshop, Odalisque en Grisaille
(Rijksmuseum) Grisaille
A Watercolour Demonstration Using Grisaille
Milt Campbell

Milton Gray «Milt» Campbell (født 9. desember 1933 i Plainfield i New Jersey i USA, død 2. november 2012 i Gainesville i Georgia) var en amerikansk tikjemper.
Han studerte ved Indiana University, og som medlem av universitetslaget kvalifiserte han seg til OL i 1952 i Helsingfors. Selv om han bare var 18 år gammel, tok han sølv i tikamp, bare slått av landsmannen Robert Mathias, riktignok med over 900 poeng.
Under OL i 1956 i Melbourne vant han gullmedaljen foran landsmannen Rafer Johnson og russeren Vassilij Kuznetsov.


== OL-medaljer ==
1956  Melbourne -  Gull i friidrett, tikamp  USA
1952  Helsingfors -  Sølv i friidrett, tikamp  USA


== Referanser ==


== Eksterne lenker ==
(de) Milt Campbell – Munzinger Sportsarchiv 
(en) Milt Campbell – Olympics.com 
(en) Milt Campbell – Olympic.org 
(en) Milt Campbell – Olympedia 
(en) Milt Campbell – Sports-Reference (OL-resultater – arkivert) 
(en) Milt Campbell – Pro-Football-Reference.com 
(en) Milt Campbell – National Track & Field Hall of Fame
Rodalies Barcelona

Rodalies Barcelona (spansk: Cercanías Barcelona) er lokaltogtjenesten i den katalanske byen Barcelona. Nettverket består av tretten linjer. Seks av dem drives av det spanske selskapet RENFE, mens de sju andre drives av selskapet FGC, som eies av Generalitat de Catalunya. FGC vil imidlertid ta over hele tjenesten om ikke så lenge. Billettene kan brukes både på Rodalies, metroen, samt andre transporttilbud.


== Linjer ==


=== RENFEs linjer ===


=== FGCs linjer ===


== Togsett ==
463-, 464- og 565-serien
447-serien
440-serien


== Eksterne lenker ==
Offisielt nettsted 
(en) Rodalies de Catalunya – kategori av bilder, video eller lyd på Commons
Estació del Nord

Estació del Nord er en bussterminal i den katalanske byen Barcelona. Den var tidligere en jernbanestasjon, og ble bygd om til bussterminal i forbindelse med sommer-OL 1992. Den ligger like ved Arc de Triomf i distriktet Eixample. Ved siden av bussterminalen ligger det en park som er oppkalt etter den, Parc de l'Estació del Nord.


== Eksterne lenker ==
Estació del Nords hjemmeside